ATODLEN 3 Telerau eraill yn y contract

RHAN 8 Cofnodion, gwybodaeth, hysbysiadau a hawliau mynediad

98 Hysbysu am farwolaethau
(1) Rhaid i’r contractwr gyflwyno adroddiad ysgrifenedig i’r Bwrdd Iechyd Lleol am farwolaeth unrhyw glaf yn ei fangre practis, heb fod yn hwyrach na diwedd y diwrnod gwaith cyntaf ar ôl y dyddiad y digwyddodd y farwolaeth.
(2) Rhaid i’r adroddiad gynnwys—
(a) enw llawn y claf,
(b) rhif Gwasanaeth Iechyd Gwladol y claf pan fo’n hysbys,
(c) dyddiad a lleoliad marwolaeth y claf,
(d) disgrifiad byr o amgylchiadau marwolaeth y claf, fel y maent yn hysbys,
(e) enw unrhyw ymarferydd meddygol neu berson arall a oedd yn trin y claf tra oedd y claf ar fangre practis y contractwr, ac
(f) enw unrhyw berson arall, pan fo’n hysbys, a oedd yn bresennol adeg marwolaeth y claf.
(3) Rhaid i’r contractwr anfon copi o’r adroddiad y cyfeirir ato yn is-baragraff (1) at unrhyw Fwrdd Iechyd Lleol arall yr oedd yr ymadawedig yn preswylio yn ei ardal adeg ei farwolaeth.